Diari Oficial de la Generalitat Valenciana


Sumari del DOGV 9279, del 16-02-2022 (2022/942)

RESOLUCIÓ de 3 de febrer de 2022, de la Universitat de València, per la qual es realitza l'oferta pública de diferents places d'aquest organisme amb contracte laboral temporal a càrrec de diversos projectes d'investigació.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9279

Data del DOGV
:   16-02-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/942


Data del document
:   03-02-2022

Organisme emissor
:   Universitat de València

Tipus de document
:   Resolució

Descriptors 

:   * concurs administratiu

RESOLUCIÓ de 3 de febrer de 2022, de la Universitat de València, per la qual es realitza l'oferta pública de diferents places d'aquest organisme amb contracte laboral temporal a càrrec de diversos projectes d'investigació. [2022/942]  
El Rectorat de la Universitat de València, fent ús de les atribucions que li atribueix l'article 20, en relació amb l'article 2.2 de la Llei orgànica 6/2001, de 21 de desembre, d'universitats, resol:  
Convocar l'oferta pública de diferents places d'aquest organisme amb contracte laboral temporal, a càrrec de diversos projectes d'investigació, segons figuren en els annexos d'aquesta resolució, d'acord amb les bases següents:  
  
Primera. Requisits generals de les persones aspirants  
1.1. Tenir la nacionalitat espanyola, tenir la nacionalitat d'un país membre de la Unió Europea o ser d'un estat en què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors en els termes en què aquesta legislació està definida en el Tractat Constitutiu de la Unió Europea. En aquest últim cas, s'ha de presentar el resguard d'haver sol·licitat la targeta de residència comunitària.  
Així mateix, s'hi poden presentar persones amb nacionalitat diferent a l'esmentada anteriorment, sempre que complisquen els requisits que estableix la normativa vigent. Qui obtinga l'adjudicació del lloc de treball ofert ha d'acreditar que és posseïdor, en el moment de la contractació, almenys del permís de treball i de residència.  
1.2. Tenir complerts, almenys, 16 anys el dia en què acaba el termini de presentació de sol·licituds.  
1.3. Posseir la titulació acadèmica que figura en l'annex corresponent a la convocatòria que se sol·licita.  
Quan la categoria que se sol·licite siga de doctor, en el cas de titulacions obtingudes a l'estranger, s'ha d'acreditar que s'està en possessió de la corresponent convalidació, de la credencial que n'acredite, si escau, l'homologació o del certificat d'equivalència al nivell acadèmic de doctor expedit per la universitat que l'atorgue. Aquest requisit no és aplicable a les persones aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
  
Quan la categoria que se sol·licite siga de titulat superior, en el cas de titulacions obtingudes a l'estranger, s'ha d'acreditar que s'està en possessió de la corresponent convalidació o de la credencial que n'acredite, si escau, l'homologació o de la declaració d'equivalència a titulació. Aquest requisit no és aplicable a les persones aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret comunitari.  
En el cas de titulacions obtingudes a l'estranger que no estiguen homologades, de les quals no s'haja declarat la seua equivalència o que no hagen estat reconegudes en la data d'acabament del termini de presentació de sol·licituds, es pot substituir aquest requisit, sempre que l'òrgan convocant presumisca que la titulació és equivalent a la que exigeix la convocatòria, per l'acreditació d'haver iniciat la tramitació per a l'homologació, la declaració d'equivalència o el reconeixement.  
Es rescindirà el contracte si l'autoritat acadèmica competent denega l'homologació. S'entén que hi ha denegació quan l'homologació està condiciona al compliment de determinats requisits que no es tenen.  
  
1.4. Si s'exigeix com a requisit un nivell d'idioma, per a la seua avaluació s'utilitza la Taula d'equivalències d'acreditació de L2 de la UV, aprovada per Acord del Consell de Govern del 10 de juliol de 2018 (ACGUV 156/2018). No es valoren els cursos d'idiomes, només els nivells adquirits.  
1.5. No patir cap malaltia ni estar afectat per limitació física o psíquica que siga incompatible amb l'exercici de les corresponents funcions.  
1.6. No estar inhabilitat per a l'exercici de funcions públiques o no haver estat separat mitjançant expedient disciplinari de qualsevol administració o treball públic. En el cas de persones aspirants de nacionalitat no espanyola, han d'acreditar igualment no estar sotmeses a sanció disciplinària o condemna penal que els impedisca, en el seu cas, l'accés a la funció pública o, si no n'hi ha acreditació, còpia de la sol·licitud d'emissió, sense perjudici de declaració jurada per part de les persones interessades.  
Tots aquests requisits s'han de tenir en el moment d'acabament del termini de presentació de sol·licituds i mantenir-les durant el procés selectiu.  
  
Segona. Sol·licituds  
2.1. Les persones interessades han de tenir els requisits indicats en l'annex corresponent a la convocatòria que se sol·licita. Han de presentar la sol·licitud, juntament amb el currículum i els documents que acrediten els mèrits al·legats, obligatòriament mitjançant la sol·licitud electrònica que la Universitat posa a la seua disposició, l'enllaç a la qual (url) es publica en la pàgina web de la Secció de Pas Investigació (http://www.uv.es/pasinvest) a partir de la publicació d'aquesta resolució en el DOGV. Per poder emplenar com cal la sol·licitud, la Universitat té a la disposició de les persones interessades una guia a la qual es pot accedir a través de l'enllaç: https://go.uv.es/snh0jds.  
Les persones que tinguen dificultats a l'hora de realitzar la tramitació electrònica, poden accedir a l'eina de suport TIC de la Universitat de València a través del correu electrònic: qfsmnv@wb.py. Per a qualsevol altre dubte sobre els detalls d'aquesta convocatòria, es pot contactar amb l'equip de la secció de Gestió d'Investigació del Servei de Recursos Humans PAS, mitjançant correu electrònic a l'adreça: eijjict@ph.iq  
2.2. El termini de presentació de les sol·licituds és de 10 dies hàbils a partir de l'endemà hàbil de la publicació d'aquesta resolució en el Diari Oficial de la Generalitat Valenciana (DOGV).  
Tercera. Documentació que s'ha d'adjuntar electrònicament.  
En el formulari electrònic es requereix que s'adjunte diversa documentació, preferentment en format PDF. Aquesta documentació s'ha d'inserir en les pestanyes i en l'espai reservat per fer-ho, de la manera següent:  
3.1. Cal inserir en la pestanya quarta el document PDF del títol acadèmic o del resguard d'haver abonat els drets d'expedició. En cas de titulacions estrangeres, és necessari acreditar-ne l'homologació o equivalència corresponent o haver iniciat els tràmits per aconseguir-la.  
  
També s'hi ha d'inserir la resta de documents PDF que acrediten qualsevol altre requisit que s'exigisca en la convocatòria.  
  
3.2. Cal inserir en la pestanya cinquena el document PDF del DNI, passaport o NIE. Aquests dos últims documents només són necessaris si la persona no té la nacionalitat espanyola.  
3.3. També s'hi ha d'inserir un document PDF, o un ZIP, del currículum, per al qual es pot fer servir el model establert en l'enllaç: http://go.uv.es/f3lcmfj, i els mèrits degudament acreditats.  
  
No cal que els documents adjuntats estiguen compulsats en aquest moment del procediment, n'hi ha prou amb la declaració jurada de la persona interessada sobre l'autenticitat de tot el que es diu en la sol·licitud i dels documents annexats, sense perjudici que en qualsevol moment la comissió o la Universitat puga requerir els i les aspirants perquè acrediten la veracitat de les circumstàncies i documents aportats, que hagen sigut objecte de valoració.  
  
Quarta. Sistema selectiu.  
4.1. El sistema selectiu consisteix en la valoració del currículum de les persones aspirants per part de la comissió avaluadora, la composició de la qual figura en l'annex corresponent a la convocatòria que se sol·licita. Els mèrits es valoren d'acord amb el barem que figura en l'annex corresponent a la convocatòria que se sol·licita. Els mèrits al·legats en el currículum que no s'hagen justificat documentalment en el termini de presentació d'instàncies, no seran tinguts en compte en la resolució del concurs.  
4.2. La comissió pot, si ho considera oportú, realitzar una entrevista a les persones aspirants. El nombre de les persones que passen a la fase d'entrevista, que és eliminatòria, es determina per criteri de la comissió avaluadora.  
4.3. Finalitzat el procés selectiu, es publica la baremació de les persones aspirants, la proposta de contractació i la resolució en el tauler d'anuncis del Servei de Recursos Humans Personal d'Administració i Serveis (RH-PAS) i en la pàgina web http://www.uv.és/pasinvest.  
4.4. En l'acta, la comissió avaluadora pot establir que una part o totes les persones que han participat en la selecció constituïsquen una borsa de treball.  
4.5. La comissió avaluadora pot declarar desert el procediment de selecció si, després de valorar els mèrits i de realitzar, si és el cas, l'entrevista, el perfil dels candidats millor puntuats no s'ajusta íntegrament al perfil de la plaça i a les necessitats del projecte.  
  
  
Cinquena. Comissió avaluadora.  
5.1. La comissió avaluadora és la que figura en l'annex corresponent a la convocatòria que se sol·licita.  
5.2. Els membres de la comissió avaluadora s'han d'abstenir d'intervenir-hi quan es troben en alguna circumstància de les que preveuen els articles 23 i 24 de la Llei 40/2015, d'1 d'octubre, de règim jurídic del sector públic.  
La presidència pot sol·licitar als membres de la comissió una declaració expressa de no trobar-se en les circumstàncies que preveuen els articles esmentats.  
5.3. La comissió ha de resoldre tots els dubtes que puguen sorgir en l'aplicació d'aquestes normes i tot allò que s'haja de fer en els casos no previstos.  
5.4. El procediment d'actuació de la comissió s'ha d'ajustar en cada moment al que disposa la Llei 40/2015, d'1 d'octubre, de règim jurídic del sector públic.  
5.5. Per a les comunicacions i qualsevol problema que puga sorgir, la comissió avaluadora té la seu al lloc que s'indique en l'annex corresponent a la convocatòria que se sol·licita.  
  
Sisena. Informació sobre les dades recollides  
6.1. La Universitat de València és l'entitat responsable de les dades facilitades per les persones que es presenten a aquest procés selectiu. La informació rebuda es tractarà exclusivament per a les finalitats que són objecte de la convocatòria, així com, en el seu cas, la posterior gestió de personal de conformitat amb el que disposa la Llei orgànica 6/2001, de 21 de desembre, d'universitats.  
Part de les dades pot ser publicada en el tauler oficial de la Universitat de València i en la pàgina web de la Secció de Gestió de la Investigació.  
A més, també se cediran als membres de la comissió avaluadora per a la valoració dels mèrits i la resolució de reclamacions plantejades, si s'escau.  
6.2. Per a més informació sobre el tractament de les dades, es pot accedir a l'enllaç: http://go.uv.es/88bqyh6  
Setena. Recursos.  
Contra aquesta resolució, que exhaureix la via administrativa, es pot interposar un recurs de reposició, davant el mateix òrgan que l'ha dictada, dins del termini d'un mes comptador a partir de l'endemà de la notificació o publicació, o un recurs contenciós administratiu, davant els òrgans de la jurisdicció contenciosa administrativa de la Comunitat Valenciana, dins del termini de dos mesos comptadors a partir de l'endemà de la notificació.  
Contra els actes de la comissió avaluadora es pot interposar el recurs d'alçada que preveu la Llei 39/2015, d'1 d'octubre, del procediment administratiu comú de les administracions públiques.  
Així mateix, l'Administració pot, si escau, revisar les resolucions del tribunal, d'acord amb l'esmentada norma.  
  
València, 3 de febrer de 2022.- La rectora, p. d. (DOGV 18.01.2021), el gerent: Juan Vicente Climent Espí  
  
  
  
  
  
  
  
  
ANNEX I  
  
Oferta pública d'una plaça de tècnic/a mitjà/ana de suport a la investigació de la Universitat de València amb contracte laboral temporal. Projecte: «Mediterranean wetlands management and restoration as carbon sinks (LIFE WETLANDS4CLIMATE). CPI-22-025».  
  
Condicions generals del lloc de treball ofert  
1. Projecte: « Mediterranean wetlands management and restoration as carbon sinks (LIFE WETLANDS4CLIMATE). CPI-22-025».  
2. Denominació i classificació del lloc de treball:  
Tècnic/a mitjà/ana de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
3. Jornada de treball: 35 hores setmanals.  
4. Objecte i període:  
Realització de treballs en camp i laboratori del projecte.  
El contracte està determinat per la durada del projecte i la disponibilitat pressupostària.  
5. Requisits:  
Titulació: grau en Biologia o en Ciències Ambientals, o titulació equivalent.  
  
Barem  
1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Tesi doctoral en ecologia microbiana.  
- DEA o equivalent en l'àrea de Biodiversitat.  
- Experiència en l'organització logística de campanyes limnològiques i en la caracterització d'aigua i sediment en sistemes aquàtics epicontinentals.  
- Publicacions en revistes científiques SCI en el camp de la Limnologia i Ecologia Microbiana, especialment relacionades amb tècniques de seqüenciació massiva (Next-Generation Sequencing, NGS).  
- Experiència en la caracterització molecular de les poblacions d'organismes aquàtics, tant en el mostreig com en el processament de la mostra per a obtindre DNA purificat.  
- Coneixements avançats en bioinformàtica i estadística, recolzat per publicacions científiques, especialment en els fluxos de treball associats al processament de seqüències obtingudes per NGS en Mothur, Qiime2.0 i UPARSE.  
- Domini en l'ús del llenguatge de programació R i Perl per a l'anàlisi bioinformàtica i estadística dels resultats obtinguts.  
- Experiència en l'obtenció de dades ambientals, incloent el flux de GEI, ús de diferents tècniques de laboratori, espectrofotometria, citometria de flux, espectrofluorometria, volumetria, així com cromatografia líquida i de gasos.  
- Experiència en la creació, gestió i manteniment de bases de dades moleculars d'origen biològic.  
- Experiència en la preparació de ponències en congressos científics per a la difusió dels resultats obtinguts al llarg del projecte i redacció d'articles científics i informes.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
Comissió avaluadora titular:  
President: Juan Salvador Monros Gonzalez, professor del Departament de Microbiologia i Ecologia.  
Vocal 1: Antonio Camacho Gonzalez, professor del Departament de Microbiologia i Ecologia.  
Vocal 2: Rosario Gil Garcia, professora del Departament de Genètica.  
Vocal 3: Francesc Mesquita Joanes, professor del Departament de Microbiologia i Ecologia.  
Secretària: Maria José Carmona Navarro, professora del Departament de Microbiologia i Ecologia.  
  
Comissió avaluadora suplent  
Presidenta: Raquel Pilar Ortells Bañeres, professora del Departament de Microbiologia i Ecologia.  
Vocal 1: Javier Armengol Díaz, professor del Departament de Microbiologia i Ecologia.  
Vocal 2: Rodolfo Gozalo Gutiérrez, professor del Departament de Botànica i Geologia  
Vocal 3: Carmen Rojo Garcia-Morato, professora del Departament de Microbiologia i Ecologia.  
Secretària: Misericordia Jiménez Escamilla, professora del Departament de Microbiologia i Ecologia.  
  
Per a les comunicacions i qualsevol problema que puga sorgir, la comissió avaluadora té la seu a l`Institut Cavanilles de Biodiversitat i Biologia Evolutiva (ICBBE) de la Universitat de València  
  
  
ANNEX II  
  
Oferta pública d'una plaça de tècnic/a mitjà/ana de suport a la investigació de la Universitat de València amb contracte laboral temporal. Projecte: «Mediterranean wetlands management and restoration as carbon sinks (LIFE WETLANDS4CLIMATE). CPI-22-028».  
  
Condicions generals del lloc de treball ofert  
1. Projecte: «Mediterranean wetlands management and restoration as carbon sinks (LIFE WETLANDS4CLIMATE). CPI-22-028».  
2. Denominació i classificació del lloc de treball:  
Tècnic/a mitjà/ana de suport a la investigació.  
Grup: A.  
Subgrup: A2.  
Complement de destinació: 18.  
Complement específic: E017.  
3. Jornada de treball: 35 hores setmanals.  
4. Objecte i període:  
Limnologia i ecologia microbiana en aiguamolls.  
El contracte està determinat per la durada del projecte i la disponibilitat pressupostària.  
5. Requisits:  
Titulació: grau en Biologia o en Ciències Ambientals, o titulació equivalent.  
  
Barem  
1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Publicacions científiques SCI de limnologia i ecologia microbiana.  
- Direcció de treballs acadèmics (fi de grau, màster i tesis doctorals).  
- Estades en centres d'investigació relacionades amb la limnologia, col·laboracions formals amb centres d'investigació internacionals i xarxes de cooperació.  
- Participació en projectes d'investigació sobre limnologia en convocatòries oficials nacionals i europees.  
- Avaluacions ANECA positives a l'activitat docent en l'àrea d'Ecologia.  
- Experiència en redacció d'informes cientificotècnics per a suport a la gestió d'espais naturals i transferència de tecnologia.  
- Presentació de ponències en congressos científics.  
- Premis obtinguts.  
- Experiència en estudis sobre el funcionament ecològic de les zones humides, estimació dels seus balanços d'emissió/captació de carboni i GEI, i el seu potencial depurador.  
- Experiència en el disseny d'estudis experimentals en ecosistemes aquàtics, principalment en mesocosmos, i organització de campanyes de mostreig.  
- Experiència en la caracterització físic-química i bioquímica de les aigües, principalment l'estudi òptic de la matèria orgànica dissolta mitjançant espectrofotometria d'absorbància i fluorescència, i del bacterioplancton mitjançant citometria de flux.  
- Experiència en estudis de seqüenciació massiva de DNA procariota ambiental i ús d'eines bioinformàtiques.  
- Experiència en l'ús d'estadística multivariant.  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
Comissió avaluadora titular:  
President: Juan Salvador Monros Gonzalez, professor del Departament de Microbiologia i Ecologia.  
Vocal 1: Antonio Camacho Gonzalez, professor del Departament de Microbiologia i Ecologia.  
Vocal 2: Rosario Gil Garcia, professora del Departament de Genètica.  
Vocal 3: Francesc Mesquita Joanes, professor del Departament de Microbiologia i Ecologia.  
Secretària: Maria José Carmona Navarro, professora del Departament de Microbiologia i Ecologia.  
  
Comissió avaluadora suplent  
Presidenta: Raquel Pilar Ortells Bañeres, professora del Departament de Microbiologia i Ecologia.  
Vocal 1: Javier Armengol Díaz, professor del Departament de Microbiologia i Ecologia.  
Vocal 2: Rodolfo Gozalo Gutiérrez, professor del Departament de Botànica i Geologia  
Vocal 3: Carmen Rojo Garcia-Morato, professora del Departament de Microbiologia i Ecologia.  
Secretària: Misericordia Jiménez Escamilla, professora del Departament de Microbiologia i Ecologia.  
  
Per a les comunicacions i qualsevol problema que puga sorgir, la comissió avaluadora té la seu a l`Institut Cavanilles de Biodiversitat i Biologia Evolutiva (ICBBE) de la Universitat de València.  
  
  
ANNEX III  
  
Oferta pública d'una plaça de tècnic/a superior de suport a la investigació de la Universitat de València amb contracte laboral temporal. Projecte: «Estudio funcional de la comunidad procariota en humedales artificiales de depuración mediante el uso de herramientas moleculares y bioinformáticas predictivas y el análisis de redes de coocurrencia. CPI-22-033».  
  
Condicions generals del lloc de treball ofert  
1. Projecte: «Estudio funcional de la comunidad procariota en humedales artificiales de depuración mediante el uso de herramientas moleculares y bioinformáticas predictivas y el análisis de redes de coocurrencia. CPI-22-033», a càrrec del Programa d'ajudes per a la contractació de personal de suport vinculat a un projecte d'investigació o de transferència tecnològica, (APOTIP/2021/028), convocades per Resolució de 20 de novembre de 2020, de la Conselleria d'Innovació, Universitats, Ciència i Societat Digital.  
2. Denominació i classificació del lloc de treball:  
Tècnic/a superior de suport a la investigació.  
Grup: A.  
Subgrup: A1.  
3. Jornada de treball: 35 hores setmanals.  
4. Dotació de l'ajuda: la dotació de l'ajuda es destinarà a finançar, entre altres conceptes, la retribució. La retribució bruta mensual, a temps complet, serà de 1.355,15 euros (12 pagues).  
5. Objecte i període:  
Realitzar investigació i transferència en Limnologia, biogeoquímica i ecologia microbiana en aiguamolls.  
El contracte està determinat per la durada del projecte i la disponibilitat pressupostària.  
6. Requisits:  
Titulació. grau en Biologia o en Ciències Ambientals, o titulació equivalent.  
Valencià: certificat de nivell C2, o titulació equivalent.  
Anglès: certificat de nivell B2, o titulació equivalent  
  
Barem  
1. Anys de serveis prestats en les diferents administracions públiques: fins a 0,5 punt per any acreditat, amb un màxim de 2 punts.  
  
2. Titulacions acadèmiques i cursos de formació:  
- Titulació superior a la requerida en la convocatòria: fins a 0,5 punts.  
- Cursos de formació i perfeccionament: fins a 1 punt.  
- Cursos de valencià: fins a 0,5 punts.  
3. Altres mèrits preferents relacionats amb l'objecte del contracte, l'experiència prèvia i els coneixements concrets: fins a 4 punts.  
- Màster oficial en l'àrea de Biodiversitat.  
- Publicacions en revistes científiques SCI en el camp de la Limnologia i Biogeoquímica del carboni en aiguamolls.  
- Publicacions i experiència en l'avaluació i seguiment de l'estat de llacunes i aiguamolls seguint els protocols establits per les Directives Europees Marc de l'Aigua i Hàbitats.  
- Experiència en la creació i gestió de bases de dades ambientals.  
  
- Formació i experiència en l'aplicació de tècniques de teledetecció i GIS al seguiment i avaluació d'ecosistemes lenítics.  
- Domini en l'ús del llenguatge de programació R, i en tècniques estadístiques i de modelització.  
- Experiència en la preparació de ponències en congressos científics per a la difusió dels resultats obtinguts al llarg del projecte i redacció d'articles científics i d'informes cientificotècnics  
  
La Comissió pot acordar la realització d'una entrevista a fi de concretar millor la valoració dels mèrits preferents: fins a 2 punts.  
  
  
Comissió avaluadora titular:  
President: Juan Salvador Monros Gonzalez, professor del Departament de Microbiologia i Ecologia.  
Vocal 1: Antonio Camacho Gonzalez, professor del Departament de Microbiologia i Ecologia.  
Vocal 2: Rosario Gil Garcia, professora del Departament de Genètica.  
Vocal 3: Francesc Mesquita Joanes, professor del Departament de Microbiologia i Ecologia.  
Secretària: Maria José Carmona Navarro, professora del Departament de Microbiologia i Ecologia.  
  
Comissió avaluadora suplent  
Presidenta: Raquel Pilar Ortells Bañeres, professora del Departament de Microbiologia i Ecologia.  
Vocal 1: Javier Armengol Díaz, professor del Departament de Microbiologia i Ecologia.  
Vocal 2: Rodolfo Gozalo Gutiérrez, professor del Departament de Botànica i Geologia  
Vocal 3: Carmen Rojo Garcia-Morato, professora del Departament de Microbiologia i Ecologia.  
Secretària: Misericordia Jiménez Escamilla, professora del Departament de Microbiologia i Ecologia.  
Per a les comunicacions i qualsevol problema que puga sorgir, la comissió avaluadora té la seu a l`Institut Cavanilles de Biodiversitat i Biologia Evolutiva (ICBBE) de la Universitat de València.